Source: https://martinbiskupic.sk/vykon-rozhodnutia-vo-veciach-maloletych/
Timestamp: 2019-11-17 07:50:53+00:00

Document:
Výkon rozhodnutia vo veciach maloletých - JUDr. Martin Biskupič
Články Nezaradené Výkon rozhodnutia vo veciach maloletých
Ministerstvo spravodlivosti SR v júni 2016 vydalo vyhlášku, ktorou ustanovilo podrobnosti výkonu rozhodnutia vo veciach maloletých. Vyhláška č. 207/2016 Z. z. nadobudla účinnosť 1. júla 2016 a bola pripravená v spolupráci s Ministerstvom práce, sociálnych vecí a rodiny SR, Ministerstvom školstva, vedy, výskumu a športu SR a Ministerstvom vnútra SR.
Súdy sú pri výkone rozhodnutí, ktoré sa týkajú maloletých (napr. rozhodnutia o zverení maloletého dieťaťa do osobnej starostlivosti alebo o úprave styku k maloletým), povinné postupovať v súlade s vyhláškou.
Nútený výkon rozhodnutia
Každý má právo obrátiť sa na súd s návrhom na nariadenie núteného výkonu rozhodnutia podľa ustanovení § 376 a nasl. Civilného sporového priadku. Z dôvodu, že prípadný nútený výkon rozhodnutí vo veciach maloletých vážne zasahuje do osobnej integrity maloletého dieťaťa, súd je vždy povinný zisťovať, či sa povinný podrobuje rozhodnutiu a či existujú ospravedlniteľné dôvody, pre ktoré sa poviný nemôže rozhodnutiu podrobovať.
Ospravedlniteľné dôvody
Súd pri posudzovaní ospravedlniteľných dôvodov, ktoré vzhľadom na rozmanitosť vzťahov a životných situácii nemožno taxatívne v zákone alebo vyhláške upraviť, zohľadňuje najmä správanie sa povinného pri plnení rozhodnutia, ale aj správanie oprávneného pri realizácii práv vyplývajúcich z rozhodnutia. V neposlednom rade je súdom zisťovaný aj názor a správanie maloletého.
Ak boli ospravedlniteľné dôvody zistené a súd usúdi, že možno tieto dôvody neplnenia rozhodnutia odstrániť, môže súd nariadiť neodkladným opatrením účasť na sociálnom, psychologickom, mediačnom alebo inom poradenstve. Súd aj pri nariadení neodkladného opatrenia musí zisťovať, či je takéto opatrenie vhodné, aj predpokladaný čas jeho realizácie.
Súd je oprávnený požiadať o súčinnosť príslušný orgán sociálnoprávnej ochrany detí a sociálnej, spočívajúcu v preverení dôvodov nesplnenia povinností uloženej rozhodnutím súdu.
Ak súd zistí, že ospravedlniteľné dôvody existujú, k nútenému výkonu rozhodnutia nemôže pristúpiť.
Súd určí 24 hodín vopred spôsob, akým bude rozhodnutie vykonané. Poverí súdneho úradníka na výkon rozhodnutia a zároveň je zabezpečená súčinnosť relevantných subjektov, napr. kolízneho opatrovníka, školy, zdravotníckeho zariadenia, Policajného zboru SR, orgánu sociálnoprávnej ochrany detí a sociálnej kurately.
Zaznamenanie výkonu rozhodnutia
Zároveň je celý výkon rozhodnutia zaznamenávaný na zvukovo-obrazový záznam. Z neho má byť zrejmé najmä správanie sa povinného, oprávneného alebo aj názor a správanie maloletého. Zo záznamu má byť zrejmé, či existujú ospravedlniteľné dôvody.
Týranie blízkej a zverenej osoby
Rozhovor pre online magazín podnikajte.sk
Mama a ja – Pre hnev a výčitky nevidíme riešenie
Patrí obchodný podiel do BSM – bezpodielového spoluvlastníctva manželov?
Náhrada škody po autonehode (odškodnenie)

References: súd 
 § 376
 súd 

Súd 
 súd 
 súd 
 Súd 

Súd 
 súd 

Súd